ઉત્તર પ્રદેશના નાયબ મુખ્યમંત્રી દિનેશ શર્મા આમ તો સમાચારમાં રહી શકે તેવી પ્રતિભા ધરાવતા નથી કારણ કે તેમના માથે યોગી આદિત્યનાથ જેવી પ્રતિભા બેઠી છે એટલે તેમને ફોકસ કેવી રીતે મળે? કદાચ એટલે જ તેમણે ‘સીતામાતા ભારતના પહેલા ટેસ્ટટ્યૂબ બેબી' હોવાનો દાવો કરતું નિવેદન આપીને ચારેતરફથી ટીકાના સ્વરૂપે પણ હાઇલાઇટ મેળવી લીધી. ગુજરાત ભાજપના પ્રભારી રહી ચૂકેલા શર્માને તે વખતે પણ કોઈ રાજકારણી ઇચ્છે એવી હાઇલાઇટ મળી નહોતી. શર્મા વ્યવસાયે પ્રોફેસર છે. કોમર્સમાં અનુસ્નાતક અને HR તથા સાઇકોલોજીમાં ડોક્ટરેટ કરનારા શર્માનો મ્હાયલો કદાચ આટલા વર્ષો પછી જાગ્યો હશે, કારણ કે તેમનું શિક્ષણ તો કોંગ્રેસના શાસન દરમિયાન થયું છે એટલે હવે ઇતિહાસ અને વિજ્ઞાન નવી પદ્ધતિથી ભણવું પડશે ને? એક એવી પદ્ધતિ જેનો પાયો તેમના સાહેબ એટલે કે વડાપ્રધાન નરેન્દ્ર મોદીએ ખાસ્સા સમય પહેલા નાખ્યો હતો.